cyanic-selkie/wikianc huggingface dataset:
হাওয়ার্ড ফ্লোরি
পুরস্কার
বিশ্বের প্রায় ১৭ টি বিশ্ববিদ্যালয় তাকে সম্মানিত ডক্টরেট ডিগ্রি প্রদান করেছে। তিনি বিশ্বব্যাপি অনেক জীববিজ্ঞান ও ঔষধ সম্পর্কিত সংগঠনের সদস্য। ১৯৪৪ সালে তাকে নাইট উপাধি প্রদান করা হয়।
মৃত্যু
১৯৬৮ সালের ২১শে ফেব্রুয়ারি এই মহান বিজ্ঞানী পরলোক গমন করেন।
চরণজিৎ সিং (ক্রিকেটার)
চরণজিৎ সিং (জন্ম ৩ সেপ্টেম্বর ১৯৭৮) একজন ভারতীয় প্রাক্তন ক্রিকেটার। তিনি ১৯৯৭ থেকে ২০০০ সালের মধ্যে বাংলার হয়ে সাতটি প্রথম-শ্রেণীর ম্যাচ খেলেছেন।
কালি খোলা
কালি খোলা (নেপালি:काली खोला) নেপালের সেতি গণ্ডকী নদীর একটি উপনদী। এটি পোখরার বাগার ওয়ার্ডের সেতি গন্ডাকীর সাথে মিলিত হয়েছে।
ডাইন
ডাইন হচ্ছে সিজিএস পদ্ধতিতে বল পরিমাপের একক যা আধুনিক এসআই একক নিউটনের পূর্বসূরি। প্রাচীন গ্রিক δύναμις (রোমান অক্ষরে: dynamis) শব্দটি থেকে ডাইন শব্দটি নেওয়া হয়েছে যার আক্ষরিক অর্থ ক্ষমতা, বল, সামর্থ্য। ডাইন একটি লব্ধ একক।
ইতিহাস
বলের সিজিএস এককরূপে ডাইন নামটি ১৮৭৩ সালে প্রথম ব্রিটিশ এসোসিয়েশন ফর দি এডভান্সমেন্ট অব সাইন্স কর্তৃক প্রস্তাব করা হয়েছিল।
সংজ্ঞা
এক গ্রাম ভর যুক্ত একটি বস্তকে এক সেন্টিমিটার প্রতি বর্গ সেকেন্ড হারে ত্বরিত করতে যে পরিমাণ বলের প্রয়োজন তাকে এক ডাইন হিসেবে সংজ্ঞায়িত করা হয়। সমতূল্য আরেকটি সংজ্ঞা হল, “যে পরিমাণ বল এক গ্রাম ভরের উপর ক্রিয়া করলে প্রতি সেকেন্ডে 1 cms–1 হারে বেগের পরিবর্তন ঘটায় সেই পরিমাণ বলই এক ডাইন।”
এশিয়া অলিম্পিক কাউন্সিল
এশিয়া অলিম্পিক কাউন্সিল বা ওসিএ (Olympic Council of Asia (OCA)) এশিয়া মহাদেশে অনুষ্ঠিত বহু ক্রীড়া প্রতিযোগিতাসমূহের সর্বোচ্চ ক্রীড়া পরিচালনাকারী সংস্থা। ১৯৮২ সালে এটি প্রতিষ্ঠিত হয়। এশিয়ার বিভিন্ন দেশের ৪৫টি জাতীয় অলিম্পিক কমিটি সংস্থাটির বর্তমান সদস্য। তন্মধ্যে জাপান ও ফিলিপাইনের অলিম্পিক কমিটি প্রাচীন সদস্যরূপে ১৯১১ সালে আন্তর্জাতিক অলিম্পিক কমিটি (আইওসি) কর্তৃক স্বীকৃত। ২০০৩ সালে নবীনতম সদস্য হিসেবে পূর্ব তিমুর এশিয়া অলিম্পিক কাউন্সিলে যোগ দেয়।
ডাইন
প্রয়োগ
ডাইন প্রতি সেন্টিমিটার এককটি পৃষ্ঠটান পরিমাপে ঐতিহ্যগতভাবে চলে আসছে। যেমন:– 25 °C (77 °F) তাপমাত্রায় পাতিত পানির পৃষ্ঠটান 71.99 ডাইন প্রতি সেন্টিমিটার (dyn/cm) এস আই এককে যা 71.99×10–3 নিউটন প্রতি মিটার (Nm–1) বা 71.99  মিলিনিউটন প্রতি মিটার (mNm–1)
এশিয়া অলিম্পিক কাউন্সিল
কুয়েতের রাজধানী কুয়েত সিটিতে এশিয়া অলিম্পিক কাউন্সিলের সদর দফতর অবস্থিত। এর বর্তমান সভাপতি হিসেবে রয়েছেন কুয়েতের বিশিষ্ট রাজনীতিবিদ ও আন্তর্জাতিক অলিম্পিক কমিটির বর্তমান সদস্য শেখ ফাহাদ আল-সাবাহ।
সদস্যভূক্ত দেশ
এশিয়া অলিম্পিক কাউন্সিল এশিয়ার বিভিন্ন দেশে গঠিত জাতীয় অলিম্পিক কমিটি নিয়ে গঠিত। অনেকগুলো দেশের জাতীয় অলিম্পিক কমিটি ওএসি গঠনের পূর্বেই প্রতিষ্ঠিত হয়েছে। বর্তমানে মোট ৪৫টি জাতীয় অলিম্পিক কমিটি এ সংস্থার সদস্য। বাংলাদেশ অলিম্পিক সংস্থাও এর অন্যতম সদস্য। ম্যাকাওয়ের জাতীয় অলিম্পিক কমিটি এশিয়া অলিম্পিক কাউন্সিলের সদস্য হলেও এ কমিটি আন্তর্জাতিক অলিম্পিক কমিটি কর্তৃক স্বীকৃতি পায়নি। ফলে দেশটি অলিম্পিক গেমসে অংশগ্রহণ করতে পারে না।
২০১৫ নিউজিল্যান্ড ক্রিকেট দলের জিম্বাবুয়ে সফর
নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ২ থেকে ৯ আগস্ট, ২০১৫ তারিখ পর্যন্ত জিম্বাবুয়ে সফর করে। এ সফরে দলটি তিনটি একদিনের আন্তর্জাতিক ও একটি টুয়েন্টি২০ আন্তর্জাতিকে জিম্বাবুয়ে ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। প্রথম একদিনের আন্তর্জাতিকে নিউজিল্যান্ডের খেলোয়াড়গণ অটিয়ারোয়া নামধারণ করেন। এ মাওরি নামটি মাওরি ভাষা সপ্তাহ উদ্‌যাপন উপলক্ষে পালন করা হয়।
ধানসিমলা রেলওয়ে স্টেশন
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিয়ার ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
মুফতি জামে মসজিদ
মুফতি জামে মসজিদ (Муфті Джамі) রাশিয়া এবং ইউক্রেনের মধ্যে বিতর্কিত ফিডোসিয়ায় অবস্থিত একটি মসজিদ।
ইতিহাস
এই মসজিদটির নির্মাণ কাজ ১৬২৩ সালে শুরু হয়ে ১৬৩৭ সালে সমাপ্ত হয়েছিল। মসজিদটি উসমানীয় স্থাপত্যের ঐতিহ্যে নির্মিত। ক্রিমিয়া রাশিয়ান সাম্রাজ্যে যোগদানের পরে মসজিদটি আর্মেনিয়ান ক্যাথলিক চার্চে পরিণত হয়। ১৯৭৫ সালে ভবনটিকে আসল চেহারাতে ফিরিয়ে আনার চেষ্টা করা হয়েছিল। মুসলিম সম্প্রদায়কে মালিকানা ফিরিয়ে দেওয়া হয়েছিল এবং ১৯৯৯ সালে নিয়মিত পরিষেবা শুরু হয়।
ডেভিড লার্টার
ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শীতা দেখিয়েছেন ডেভিড লার্টার।
কাউন্টি ক্রিকেট
ছয় ফুট সাত ইঞ্চি উচ্চতার অধিকারী ছিলেন ডেভিড লার্টার। দীর্ঘ দূরত্ব নিয়ে ফাস্ট বোলিং করতেন। ইংল্যান্ডের মাইনর কাউন্টিজ চ্যাম্পিয়নশীপে সাফোকের পক্ষে খেলোয়াড়ী জীবনের সূচনা করেন। ফ্রামলিংহাম কলেজে পড়াশুনো করেছিলেন তিনি।
এরপর নর্দাম্পটনশায়ারের পক্ষে খেলার যোগ্যতা লাভ করেন ও ১৯৬০ সালে প্রথম-শ্রেণীর ক্রিকেটে অভিষেক ঘটে তার। দূর্দান্ত ক্রীড়াশৈলী প্রদর্শন করেন তিনি। ফলশ্রুতিতে ঐ মৌসুমের শীতকালে টেস্ট বহির্ভূত সফরে নিউজিল্যান্ড গমন করেন। উইকেট প্রতি পনেরো রানেরও কম খরচায় ছত্রিশ উইকেট দখল করে ব্যাপক সফলতা পান। ফ্রাঙ্ক টাইসন, জর্জ ট্রাইব ও জ্যাক ম্যানিংয়ের অবসর গ্রহণের পর ১৯৬১ সালে তিনি কাউন্টি দলটির শীর্ষস্থানীয় উইকেট শিকারীতে পরিণত হন। ঐ গ্রীষ্মে বোলারদের অনুপযোগী পিচেও ১৯.৮৭ গড়ে ৭০ উইকেট দখল করেছিলেন ডেভিড লার্টার। পরবর্তী মৌসুমে ১৯৬২ সালে ডেভিড লার্টারের খেলার মান আরও উন্নত হয়। শতাধিক উইকেট লাভ করেন তিনি। একই মৌসুমে ট্রেন্টব্রিজে নটিংহ্যামশায়ারের বিপক্ষে অপ্রত্যাশিতভাবে অপরাজিত অর্ধ-শতকের মনোরম ইনিংস উপহার দিয়েছিলেন। ১১ নম্বরে ব্যাটিংয়ে নেমে কিথ অ্যান্ড্রু’র সাথে শেষ উইকেট জুটিতে ঘণ্টাখানেক ব্যাটিং করে ৮৫ রান তুলেছিলেন তিনি।
১৯৬৫ সালে নর্দাম্পটনে সমারসেটের বিপক্ষে প্রথম ইনিংসে ৪/২৮ লাভের পর দ্বিতীয় ইনিংসে ব্যক্তিগত সেরা ৮/২৮ বোলিং পরিসংখ্যান গড়েন। লিডসের হেডিংলিতে অনুষ্ঠিত ইয়র্কশায়ারের বিপক্ষে পরের খেলাতেই ৫/৪৩ ও ৭/৩৭ পান। এরফলে এক সপ্তাহের মধ্যই ১৩৬ রান খরচায় ২৪ উইকেট দখল করেছিলেন ডেভিড লার্টার।
টেস্ট ক্রিকেট
১৯৬২ সালে ওভালে সফররত পাকিস্তান দলের বিপক্ষে সিরিজের পঞ্চম টেস্টে অভিষেক ঘটে তার। অভিষেক টেস্টেই নয় উইকেট দখল করেছিলেন তিনি। অভিষেক টেস্টের প্রথম ইনিংসে ৫/৫৭ বোলিং পরিসংখ্যান গড়েন।
নিজস্ব প্রথম দুই টেস্টেই ষোলো উইকেট পেয়েছিলেন তিনি। এরপর থেকেই দীর্ঘস্থায়ী টেস্ট খেলোয়াড়ী জীবন চলমান ছিল তার। তাসত্ত্বেও, ১৯৬৩ সালে দল নির্বাচকমণ্ডলী কর্তৃক উপেক্ষার পাত্রে পরিণত হয়েছিলেন ডেভিড লার্টার। ঐ মৌসুমে উইকেট প্রতি ১৬.৭৫ গড়ে ১২১ উইকেট নিয়ে ফ্রেড ট্রুম্যানের পর দ্বিতীয় স্থানে ছিলেন। তারপর থেকেই ইংল্যান্ড দলের সাথে নিয়মিতভাবে বিদেশ গমন করতেন। ১৯৬২-৬৩ মৌসুমে অ্যাশেজ সিরিজ খেলার জন্যে অস্ট্রেলিয়া গমন করেন। এরপর ১৯৬৩-৬৪ মৌসুমে ভারত সফরে যান। তবে, ক্রমাগত আঘাতের কারণে টেস্টে অংশগ্রহণ স্তিমিত হয়ে পড়ে তার। ২৫.৪৩ গড়ে ৩৭ উইকেট দখল করেন তিনি।
অবসর
১৯৬৫-৬৬ মৌসুমে অস্ট্রেলিয়া সফরকালে সিডনিতে গুরুতরভাবে হাঁটুর গোড়ালিতে আঘাত পান। ফলশ্রুতিতে ক্রিকেট খেলা থেকে অবসর গ্রহণ করতে বাধ্য হন। তাসত্ত্বেও, ১৯৬৬ ও ১৯৬৯ সালে নর্দাম্পটনশায়ারের পক্ষে স্বল্প কয়েকটি খেলায় অংশ নিয়েছিলেন তিনি।
২৯ বছর বয়সে ক্রিকেট খেলা থেকে ডেভিড লার্টার অবসর গ্রহণ করেন। প্রাতিষ্ঠানিক প্রশিক্ষণ গ্রহণের পূর্বে পারিবারিক পরিবহনের ব্যবসা পরিচালনায় অগ্রসর হন।
মূল্যায়ন
বিখ্যাত ক্রিকেট লেখক কলিন বেটম্যানের অভিমত, ডেভিড লার্টার জটিল চরিত্রের অধিকারী ছিলেন। নর্দাম্পটনে একদিন এবড়োথেবড়ো বোলিং করেছেন। কিন্তু, ছন্দে ফিরে আসলে ৬ ফুট ৭ ইঞ্চি উচ্চতার অধিকারী হিসেবে তাকে মোকাবেলা করা কঠিন ছিল। দুর্ধর্ষ ফাস্ট বোলার হিসেবে সুনাম ছিল তার। সমগ্র খেলোয়াড়ী জীবনে ১৯ গড়ে ৬৬৬ উইকেট লাভ করেছেন তিনি।
মুনির হাফিজ
লেফটেন্যান্ট জেনারেল (অব) মুনির হাফিজ (জন্ম মার্চ ১৯৪৯) একজন অবসরপ্রাপ্ত হয় পাকিস্তান আর্মির জেনারেল ও জাতীয় দায়বদ্ধতা ব্যুরো এর (NAB) পাকিস্তান সরকারের সাবেক চেয়ারম্যান। ২০০১ সালে তার নিয়োগের আগে তিনি ৩৮ বছর পাকিস্তানি সেনাবাহিনীতে দায়িত্ব পালন করেছিলেন।
পেশা
হাফিজ ১৯৬৯ সালের অক্টোবরে ৩৯ তম পিএমএ লং কোর্সে কমিশন লাভ করেছিলেন   তিনি পেশোয়ারের জিওসি সপ্তম পদাতিক ডিভিশন এবং কমান্ডার হিসাবেও ছিলেন  , অগাস্ট ২০০০ থেকে অক্টোবর ২০০১ পর্যন্ত বাহাওয়ালপুরে XXXI কর্পস ছিলেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2015)">উদ্ধৃতি প্রয়োজন  ] <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2015)">উদ্ধৃতি প্রয়োজন  ] অক্টোবর ২০০১ থেকে অক্টোবর ২০০৫ পর্যন্ত এনএবিবি-তে বিতর্কিত চার বছরের মেয়াদ শেষ করার পরে তাঁর স্থলাভিষিক্ত হন লে জেনারেল শহীদ আজিজ । তিনি ফৌজি সার কোম্পানি লিমিটেডের ব্যবস্থাপনা পরিচালক এবং প্রধান নির্বাহী কর্মকর্তা হিসাবেও দায়িত্ব পালন করেছিলেন   তিনি এখন একটি বেসরকারী সংস্থা জিন্দেগি ট্রাস্টের ট্রাস্টি বোর্ডের চেয়ারম্যান <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2015)">উদ্ধৃতি প্রয়োজন  ] <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2015)">উদ্ধৃতি প্রয়োজন  ]
দুর্নীতি
২০১২ সালে পাবলিক অ্যাকাউন্টস কমিটি, একটি সংসদীয় সংস্থা যা দুর্নীতির মামলা পর্যবেক্ষণ করে জাতীয় জবাবদিহিতা ব্যুরোকে তদন্তের জন্য লেঃ জেনারেল (অবসরপ্রাপ্ত) মুনির হাফিজকে তদন্তের জন্য নির্দেশ দিয়েছিল, যাতে তরল পেট্রোলিয়াম গ্যাসের জন্য লোভনীয় রাষ্ট্র-জারি করা লাইসেন্স পাওয়ার জন্য তার কর্তৃত্বের অপব্যবহার করা হয়েছিল। । এই তদন্ত লেফটেন্যান্ট জেনারেল হিসাবে ব্যর্থ হয়েছে। মুনির হাফিজ এরই মধ্যে এনএবি থেকে অবসর নিয়েছিলেন এবং এ নিয়ে একটি মামলা হয়েছিল যা পাকিস্তানের সুপ্রিম কোর্টে গিয়েছিল কিন্তু লে জেনারেল মুনির হাফিজকে কখনও আদালতে আসার জন্য ডাকা হয়নি। এছাড়াও, কাগজপত্রগুলিতে বিভিন্ন অনুসন্ধানী প্রতিবেদনে জেনারেল হাফিজের দুর্নীতির অন্যান্য বড় উদাহরণের অভিযোগ করা হয়েছে।
ইরাকি যুদ্ধাপরাধসমূহ
ইরাকি যুদ্ধাপরাধ বলতে ইরাক কর্তৃক বিভিন্ন যুদ্ধে সংঘটিত যুদ্ধাপরাধসমূহকে বোঝায়।
দ্বিতীয় ইরাকি–কুর্দি যুদ্ধ
দ্বিতীয় ইরাকি–কুর্দি যুদ্ধে বিজয় লাভের পর ইরাকি সরকারি বাহিনী ১৯৭৮ ও ১৯৭৯ সালে ৬০০টি কুর্দি গ্রাম জ্বালিয়ে দেয়, এবং প্রায় ২,০০,০০০ কুর্দিকে দেশের বিভিন্ন স্থানে নির্বাসিত করা হয় ।
ইরাক–ইরান যুদ্ধ
১৯৮০ সালে ইরাক ইরান আক্রমণ করে এবং ইরানের খুররমশহরসহ প্রায় ১৫,০০০ বর্গ কি.মি. অঞ্চল দখল করে নেয়। খুররমশহর দখলের পর ইরাকি সৈন্যরা ইরানি বন্দরগুলো থেকে প্রচুর পণ্যদ্রব্য লুট করে এবং ইরাকের বসরায় প্রেরণ করে। এছাড়া ইরাকি সৈন্যরা খুররমশহরে বেশ কয়েকজন ইরানি নারীকে ধর্ষণ করে। ইরাক–ইরান যুদ্ধের বিভিন্ন পর্যায়ে ইরাক ইরানি সামরিক বাহিনী ও বেসামরিক জনগণের বিরুদ্ধে নিষিদ্ধ রাসায়নিক অস্ত্র ব্যাপক হারে ব্যবহার করে, এবং এর ফলে ৫০,০০০-এর বেশিসংখ্যক ইরানি হতাহত হয় ।
ইরানের সঙ্গে ইরাকের যুদ্ধের সময় ইরাকি কুর্দিরা ইরানি বাহিনীকে সহযোগিতা করে। এর প্রতিশোধ নেয়ার জন্য ইরাকি সরকার আল-আনফাল অভিযান পরিচালনা করে। এসময় ইরাকি সৈন্যরা নারী ও শিশুসহ ৫০,০০০ থেকে ১,০০,০০০ বেসামরিক ইরাকি কুর্দিকে হত্যা করে । ইরাকি কুর্দিস্তানের ৪,৬৫৫টি গ্রামের মধ্যে প্রায় ৪,০০০টি গ্রাম ইরাকি বাহিনী ধ্বংস করে দেয়। ১৯৮৭ সালের এপ্রিল থেকে ১৯৮৮ সালের আগস্টের মধ্যে ইরাকি বাহিনী ২৫০টি শহর ও গ্রামে রাসায়নিক অস্ত্র ব্যবহার করে । এছাড়া ইরাকি বাহিনী এতদঞ্চলের ১,৭৫৪টি স্কুল, ২৭০টি হাসপাতাল, ২,৪৫০টি মসজিদ এবং ২৭টি গির্জা ধ্বংস করে দেয় । একই সময়ে কুর্দিদের পাশাপাশি প্রায় ২,০০০ আসিরীয় খ্রিস্টানও ইরাকি রাসায়নিক হামলার শিকারে পরিণত হয় ।
ইরাক–কুয়েত যুদ্ধ
১৯৯০ সালের ২ আগস্ট ইরাক কুয়েত আক্রমণ ও দখল করে এবং পরবর্তী প্রায় ৭ মাস কুয়েত ইরাকের দখলে থাকে। এসময় ইরাকি বাহিনীর হাতে ১,০০০-এর বেশি সংখ্যক বেসামরিক কুয়েতি নিহত এবং আরো প্রায় ৬০০ কুয়েতি নিখোঁজ হয়। দখলদার ইরাকি বাহিনী কুয়েতের প্রচুর ধনসম্পদ লুট করে এবং কুয়েতি জনসাধারণের বিরুদ্ধে বিভিন্ন অপরাধে লিপ্ত হয় । এসময় প্রায় ৫,০০০ কুয়েতি নারী ইরাকি সৈন্যদের দ্বারা ধর্ষণের শিকার হন । ইরাকি আক্রমণের ফলে প্রায় ৪,০০,০০০ কুয়েতি (কুয়েতের জনসংখ্যার অর্ধেক) দেশ ছেড়ে পালিয়ে যেতে বাধ্য হয় ।
উপসাগরীয় যুদ্ধ
১৯৯১ সালের উপসাগরীয় যুদ্ধের সময় ইরাক বিনা প্ররোচনায় ইসরায়েলের ওপর ক্ষেপণাস্ত্র হামলা চালায়। ইরাকি ক্ষেপণাস্ত্র হামলার ফলে মোট ৭৪ জন ইসরায়েলি নিহত এবং প্রায় ২৩০ জন ইসরায়েলি আহত হয়। এছাড়া ইরাকি ক্ষেপণাস্ত্র হামলার ফলে ইসরায়েলের ১,৩০২টি বসতবাড়ি, ৬,১৪২টি অ্যাপার্টমেন্ট, ২৩টি সরকারি ভবন, ২০০টি দোকান এবং ৫০টি গাড়ি ক্ষতিগ্রস্ত অথবা ধ্বংসপ্রাপ্ত হয় ।
এছাড়া এই যুদ্ধের সময় ইরাকি সৈন্যরা যুদ্ধবন্দি সৈন্যদের ওপর নির্যাতন চালায়   । নারী যুদ্ধবন্দি ফ্লাইট সার্জন রোন্ডা কর্নাম ইরাকি সৈন্যদের দ্বারা ধর্ষিত হন ।
সোনাগাজী থানা
সোনাগাজী থানা বাংলাদেশের ফেনী জেলার অন্তর্গত সোনাগাজী উপজেলার একটি থানা।
প্রশাসনিক এলাকাসমূহ
সোনাগাজী উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম সোনাগাজী থানার আওতাধীন।
মহাসমুন্দ জেলা
ভূগোল
মহাসমুন্দ জেলা ৩৯০২.৩৯ বর্গকিমি এলাকা জুড়ে ছত্তিশগড় রাজ্যের একেবারে মধ্যস্থলে বিস্তৃত । জেলাটি ২০°৪৭' থেকে ২১°৩১' অক্ষাংশ এবং ৮২°০০' এবং ৮৩°১৫' দ্রাঘিমাংশের মধ্যে অবস্থিত। এটি ছত্তিশগড়ের রায়গড় জেলা, রায়পুর জেলা এবং ওড়িশার নুয়াপাডা জেলা ও বড়গড় জেলা দ্বারা বেষ্টিত।
জেলার বাগবহরা, বাসনা এবং পিথোড়া অঞ্চলে গ্রানাইট শিলা পাওয়া যায়। নিও-গ্রানাইট, ডোলারাইট এবং কোয়ার্টজ ইত্যাদিও জেলায় পাওয়া যায়। এখানে খনিজ সম্পদ উত্তোলনের একটি দুর্দান্ত সুযোগ রয়েছে।
পরিবহন
মহাসমুন্দ জেলায় তিনটি জাতীয় মহাসড়ক রয়েছে: জাতীয় সড়ক ৬, জাতীয় সড়ক ২১৭ ও জাতীয় সড়ক-২১৬ (ভারত) । আরঙ্গা - মহাসমুন্দ থেকে ওড়িশা র সরাইপালী পর্যন্ত জাতীয় মহাসড়ক ৬-এ চার-লেনের রাস্তাটির কাজ শেষ হয়েছে।
রেলপথ
মহাসমুন্দ রেলওয়ে স্টেশন পূর্ব উপকূল রেলওয়ে জোনের একটি গুরুত্বপূর্ণ স্টেশন। মহাসমুন্দ স্টেশনটি ভারতীয় রেলপথ ব্যবস্থার মধ্য দিয়ে রায়পুর, দুর্গ, নাগপুর, মুম্বই, দিল্লি, ভোপাল, গোয়ালিয়র, সমবলপুর, তিতলগড়, বিশাখাপত্তনম, তিরুপতি, পুরি, বিলাসপুর, কোরবা, যোধপুর, আজমের, আহমেদাবাদ ইত্যাদি শহরের সাথে সুচারুভাবে সংযুক্ত।
জনসংখ্যার উপাত্ত
২০১১ সালের জনগণনা অনুসারে মহাসমুন্দ জেলার জনসংখ্যা ১,০৩২,৭৫৪ জন যা প্রায় সাইপ্রাস রাষ্ট্রের জনসংখ্যার সমান বা মার্কিন যুক্তরাষ্ট্রের রোড আইল্যান্ডের জনসংখ্যার সমান। জনসংখ্যার বিচারে এটি ভারতের জেলাগুলির মধ্যে ২১৬ তম স্থান অধিকার করে। জেলাটির জনসংখ্যার ঘনত্ব  ।  ২০০১-২০১১ এর দশক এর জনসংখ্যার বৃদ্ধির হার ছিল ২০%।  মহাসমুন্দে প্রতি ১০০০ জন পুরুষ পিছু ১০১৮ জন মহিলা রয়েছেন, যা জাতীয় লিঙ্গ অনুপাতের চেয়ে অনেকটাই ভালো  জেলায় সাক্ষরতার হার ৭১.৫৪%।
এই জেলার তফসিলি উপজাতিভুক্ত জঙ্গণ হল মোট জনসংখ্যার ২৮.৯%। জেলায় বসবাসকারী উপজাতিগুলি হল ভূজিয়া, বিনজ্বওয়ার, ধনওয়ার, হালবা, কামার, কানোয়ার, খারাই, মুন্ডা, পার্দি, বাহালিয়া, সাউর, সাহারিয়া, সোনার, সানওয়ার এবং খারোয়ার।
ভারতের ২০১১ সালের জনগণনা সময়ে, জেলার জনসংখ্যার ৮০.৭২% জনগণ ছত্তিশগড়ি এবং ১৮.৩৪% জনগ্ণ ওড়িয়া কে তাদের প্রথম ভাষা হিসাবে নিবন্ধন করেছিলেন।
মুলিং নদী
মুলিং বা মুরেন উত্তর চীনে অবস্থিত একটি নদী এবং  উসুরি নদীর একটি বাম উপনদী।
এর দৈর্ঘ্য এবং এর অববাহিকার অঞ্চলটি প্রায় । জিক্সি এবং হুলিন মুলিং নদীর উপর অবস্থিত।
নদীর অঞ্চলটি চীন-সোভিয়েত সংঘাত (১৯২৯) এবং সোভিয়েত এবং কোয়ান্টং সেনাবাহিনীর মধ্যেকার যুদ্ধের কারণে পরিচিত।
সাবির আল-মাওয়াদিম জেলা
সাবির আল মাওয়াদিম জেলা (صبر الموادم ) হলো ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১০০২৫৪ জন।
আমীরা অ্যাবেজ, শামীমা বেগম ও খাদিজা সুলতানা
আমীরা অ্যাবেজ, শামীমা বেগম এবং খাদিজা সুলতানা, এই তিন ব্রিটিশ স্কুলছাত্রী ২০১৫ সালের ফেব্রুয়ারি মাসে লন্ডনের বেথনাল গ্রিন একাডেমি থেকে পালিয়েছিলো ইসলামিক স্টেট অব ইরাক এবং লেভান্ত (আইএসআইএল) (বর্তমানে আইএস বা ইসলামিক স্টেট) এ যোগদান করার জন্য। ইনস্টিটিউট ফর স্ট্রাটেজিক ডায়ালগ-এর তথ্য অনুসারে ২০১৫ সালে আনুমানিক ৫৫০ জন নারী ও মেয়ে পশ্চিমা দেশ থেকে আইএস বা ইসলামিক স্টেটে যোগদানের উদ্দেশ্যে বাড়ি ছেড়েছে। বলা হয় যে, "একজন জিহাদি, নারীর ক্ষমতার উপ-সংস্কৃতি।"
প্রেক্ষাপট
২০১৪ সালের ডিসেম্বরে অন্য এক মেয়ে একই স্কুল থেকে পালিয়ে সিরিয়া চলে গেলে এই তিন মেয়েকে পুলিশ বিভিন্ন প্রশ্ন করেছিলো ছিল। প্রশ্নোত্তরে তাদেরকে ঝুঁকিপূর্ণ মনে হয়নি। কিন্তু কিছুদিন পরে তারাই দেশ ছেড়ে পালিয়ে গেলো। তারা ১৭ ফেব্রুয়ারি গ্যাটউইক বিমানবন্দর থেকে ইস্তাম্বুল পৌঁছায় তুর্কি এয়ারলাইনস এর মাধ্যমে। তাদের পরিবার মার্চ মাসে তুরস্ক গিয়েছিলো তদন্ত করতে।কিন্তু তদন্ত ছিলো অপর্যাপ্ত.
তাদের অন্তর্ধানের জন্য দায়ী করা হয়েছে আকসা মাহমু নামের এক মহিলাকে। তিনি একজন গ্লাসগো নারী, যিনি ২০১৩ সালে IS এ যোগদান করেন। এই তিন মেয়ের সাথে তার ইলেকট্রনিক যোগাযোগের প্রমাণ মিলেছে। মাহমুদের বিরুদ্ধে অভিযোগ আনা হয়। মাহমুদ তা অস্বীকার করেন।
এই তিন মেয়েরা বাড়ির গয়না চুরি করে। তারা তা বিক্রি করে বিমানের টিকিট কিনে। তারা যদি এখনো  যুক্তরাজ্যে ফিরে আসে তবে তাদের কোন শাস্তি দেওয়া হবে না বলে ঘোষোনা দেওয়া হয়।
পরিণাম
ব্রিটিশ প্রধানমন্ত্রী ডেভিড ক্যামেরন বলেছেন যে, মানুষ IS এ যোগদান করবে এর জন্য পুলিশ বাহিনী গঠন করা হয় নি।
২০১৫ সালের মার্চ মাসে ভ্রমণ নিষেধাজ্ঞা জারি করা হয়। বিদেশ ভ্রমণের ওপর কড়া নজরদারি বাড়ানো হয়। অনেকে বলেছে স্কুলের মেয়েদের নাম প্রকাশ করা ঠিক হয়নি। কেউ বলেছে এটা জনস্বার্থ।
খাদিজার পরিবার ফোন সাক্ষাৎকারে ITV তে বলেন যে তারা বিশ্বাস করেন তার মেয়ে মারা গেছে যখন সে বিমানে পালাচ্ছিলো,সেই বিমান আকাশে ধ্বংস হয়ে যায়। পরিবারের আইনজীবী  ITV তে বলেন যে, খাদিজা অন্য একজন মেয়ের মাধ্যমে পালানোর চেষ্টা করেছিলো যার নাম সামারা কেসিনোভিক, যাকে পালানোর সময় পিটিয়ে হত্যা করা হয়।
মাওজা জেলা
মাওজা জেলা হলো ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১১৯৮১৮ জন।
ইতিহাস
মাওজা প্রাচীন ইয়েমেনের মোফারের আঞ্চলিক রাজধানী ছিল। মাওজার রাজা ইরিথ্রিয়ান সাগরের পেরিপ্লাসে আফ্রিকান বাণিজ্য উপনিবেশ ছিল।
ইহুদি নির্বাসন
জায়েদি রাজ্যের উত্থানের সময় মাওজা এ রাজ্যের অংশ ছিল। তখন বেশিরভাগ ইয়েমেনি ইহুদিদের মাওজা'তে (১৬৭৯-১৬৮০) বহিষ্কার করা হয়। ইয়েমেনি ইহুদিদের দ্বারা মাওজাতে নির্বাসিত হয়।
মোচা বন্দর
মাওজা নির্বাসনের সময়, মাওজার ১২ মাইল পশ্চিমে মোচা ছিল জায়েদী ইমামতের প্রধান বন্দর। তখণ মুজা মোফার আঞ্চলিক বন্দর হিসাবে তার মর্যাদা হারিয়েছিল।
আহমেদ ফাতহি
আহমেদ ফাতহি (أحمد فتحي; মাঝে মাঝে শুধু ফাতহি উচ্চারন করা হয়, জন্ম: ১০ নভেম্বর ১৯৮৪) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লিগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
সৈয়দ জুলফিকার আলী বোখারী
সৈয়দ জুলফিকার আলী বোখারী (মৃত্যু ৪ জানুয়ারী ২০১৮) ছিলেন একজন পাকিস্তানি কূটনীতিক এবং প্রশাসক যিনি ১৯৯৫ থেকে ১৯৯৯ সালের মধ্যে পাকিস্তান ক্রিকেট বোর্ডের (পিসিবি) চেয়ারম্যান ছিলেন। তিনি স্পেনে পাকিস্তানের রাষ্ট্রদূত ছিলেন।
তিনি আইচিসন কলেজে শিক্ষিত হয়ে দু'বার পাকিস্তানের জাতীয় সংসদ সদস্য নির্বাচিত হয়েছিলেন।
তিনি সাবেক সিনেটর সৈয়দ ইফতিখার আলী বোখারীর ভাই ছিলেন।
বাংলাদেশে বন্যা
বন্যার ওপর জলবায়ুর প্রভাব
সাধারণত বছরের মার্চ থেকে সেপ্টেম্বর মাস বাংলাদেশে বর্ষা ঋতু। এ সময়ের মধ্যে বাংলাদেশের প্রধান নদী ও উপনদীগুলো হিমালয়ের বরফগলা ও বৃষ্টির পানিতে তুলনামূলকভাবে পানির উচ্চ প্রবাহে প্রবাহিত হয় এবং বাংলাদেশ বন্যায় প্লাবিত হয়।
ভৌগোলিক অবস্থান, ভূতাত্তিক গঠন ও জনসংখ্যার ঘনত্বের কারণে বাংলাদেশ বিশ্বের সবচেয়ে দুর্যোগপ্রবণ দেশগুলোর মধ্যে অন্যতম। বাংলাদেশ নদীমাতৃক দেশ। বাংলাদেশের মধ্যে দিয়ে ছোট বড় প্রায় ২৩০ টি নদী বয়ে গেছে। মূলত এজন্যই অন্যান্য প্রাকৃতিক দুর্যোগের তুলনায় বাংলাদেশে বন্যার প্রকোপ বেশি।
বন্যা সাধারণত মৌসুমী ঋতুতে হয়ে থাকে (জুন থেকে সেপ্টেম্বর)। প্রতিবছর বাংলাদেশের প্রায় ২৬,০০০ বর্গ কিলোমিটার এলাকা (১৮%) বন্যায় প্লাবিত হয়। অতীতে বন্যা বাংলাদেশে ধ্বংসযজ্ঞ চালিয়েছে বিশেষ করে ১৯৬৬, ১৯৮৮, ১৯৯৮, ২০০৪, ২০০৮, ২০১৭, ২০২২ সালে। অর্থ্যাৎ দেখা যায়,২০০০ সালের পূর্ব পর্যন্ত  প্রতি ১০ বছর পর বাংলাদেশে একটি বড় বন্যা হয়ে ছিল।
বিশ্বের স্বল্পোন্নত দেশগুলোর মধ্যে বাংলাদেশে ১৯৮৮, ১৯৯১ ১৯৯৮ ও ২০২২ সালে ব্যাপক ধ্বংসাত্মক বন্যা হয়।
তান্দো আল্লাহইয়ার জেলা
তান্দো আল্লাহইয়ার জেলা (ضلعو ٽنڊو الهيار) পাকিস্তানের সিন্ধু প্রদেশে অবস্থিত একটি জেলা। পৃথক জেলা হওয়ার আগ পর্যন্ত এটি হায়দ্রাবাদ জেলার একটি অংশ ছিল।
জনসংখ্যার উপাত্ত
২০১০ সালের আদমশুমারীর হিসাব অনুযায়ী তান্দো আল্লাহইয়ার (শহুরে ও গ্রামীণ) জনসংখ্যার ছিল প্রায় ৫৭৫,০০০ জন এর মত। পরিসংখ্যান অনুযায়ী এখানকার জনসংখ্যার প্রায় ৮৫% আদিবাসী সিন্ধি ভাষাভাষাী এবং ১৫% জনসংখ্যা হচ্ছে উর্দু ভাষী। এছাড়াও ১৯৯৮ সালের আদমশুমারী অনুযায়ী তান্দো আল্লাহইয়ার তহসিলের মানুষের প্র্রধান ভাষা হিসেবে সিন্ধি (৮০%), উর্দু (১১%), পাঞ্জাবী (৪.৩%) এবং বেলুচি (২%) ব্যবহার করে থাকে। এছাড়াও অন্যান্য ভাষাগুলির মধ্যে রয়েছে, মেয়াতি, মারওয়ারি এবং সরাইকি ভাষা অন্তর্ভুক্ত রয়েছে।
প্রশাসন
জেলাটি ৩টি তহসিল বিভক্ত, যার মধ্যে মোট ২০টি ইউনিয়ন পরিষদ রয়েছে:
ফখরুল ইমাম
ফখরুল ইমাম হলেন বাংলাদেশের ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি জাতীয় পার্টির প্রেসিডিয়াম সদস্য ও ১৫৩,ময়মনসিংহ-৮ (ঈশ্বরগঞ্জ উপজেলা) থেকে ৪র্থ ,১০ম ও ১১শ জাতীয় সংসদের নির্বাচিত সংসদ সদস্য।
প্রাথমিক জীবন
ফখরুল ইমাম ময়মনসিংহে জন্মগ্রহণ করেন। তার পিতার নাম আব্দুল জব্বার ও মাতার নাম ফয়জুন্নেছা বেগম।
কর্মজীবন
ফখরুল ইমাম ১৯৮৮ সালে প্রথম জাতীয় পার্টির মনোয়নে সংসদ সদস্য নির্বাচিত হন। ২০১৪ সালের ১০ম জাতীয় সংসদ নির্বাচনে বিরোধীদল গুলো তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় সংসদ সদস্য নির্বাচিত হন।
ধাগাড়িয়া রেলওয়ে স্টেশন
ধাগাড়িয়া রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলা য় বাঁকুড়া-মসাগ্রাম লাইনে অবস্থিত।
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিয়ার ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
সালহ জেলা
সালহ জেলা (مديرية صالة) হলো ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১৯৮১৬৯ জন।
নওলি নদী
নাওলি ( 挠力河) চীনের একটি নদী। নদীটি দীর্ঘ। নদীটি উত্তর-পূর্ব চীনের হেইলুংচিয়াং প্রদেশের মধ্যে দিয়ে প্রবাহিত হয়েছে। এটি বাওকিং শহরের পূর্বদিকে প্রবাহিত হয়েছে। মাঝের পথে নদীটি দুটি ভাগে বিভক্ত হয়ে পরে পুনরায় মিলিত হয়েছে।  এটি উসুরি নদীর দীর্ঘতম  উপনদী ।
প্রান্ত (ইলেকট্রনিক্স)
প্রান্ত হলো একটি বিন্দু যেখানে একটি বৈদ্যুতিক উপাদান থেকে একটি পরিবাহক, যন্ত্র বা নেটওয়ার্ক একটা সমাপ্তিতে আসে এবং একটি বহিঃস্থ বর্তনীকে একটা সংযোগ বিন্দু প্রদান করে।একটি প্রান্ত সাধারণভাবে একটি তারের শেষে বা এটা একটি কানেক্টর বা আঁটুনীর সাথে মিলে যায়।নেটওয়ার্ক বিশ্লেষণে তাত্ত্বিকভাবে প্রান্ত বলতে বোঝায় একটি বিন্দু যেখানে একটি নেটওয়ার্কে সংযোগ দেওয়া যেতে পারে এবং অন্য কোন বস্তুর উল্লেখ করার প্রয়োজন হয় না।বিশেষকরে পুরানো নথিপত্রে এটাকে মাঝে মাঝে বলা হয় "পোল"। বহনযোগ্য যন্ত্রপাতির জন্য সংযোগটা অস্থায়ী হতে পারে, অথবা সংযোগ সাধন ও অপসারণের জন্য এটার একটি টুল দরকার হতে পারে; অথবা ২টি তারের বা যন্ত্রের মাঝের একটি স্থায়ী বৈদ্যুতিক সংযোগ থাকতে পারে।
প্রান্তের প্রকারভেদ
جهد طرفي Terminal (electrònica) Terminal (electrónica)
২০২০–২১ মৌসুমে আন্তর্জাতিক ক্রিকেট
২০২০ মৌসুমের আন্তর্জাতিক ক্রিকেট (International cricket in 2020–21) খেলা ও প্রতিযোগিতাসমূহ সেপ্টেম্বর ২০২০ থেকে এপ্রিল ২০২১ তারিখ পর্যন্ত চলবে। এছাড়াও, এ সময়ে ২৯টি টেস্ট খেলা, ৪৯টি একদিনের আন্তর্জাতিক (ওডিআই), ৫০টি টুয়েন্টি২০ আন্তর্জাতিক (টুয়েন্টি২০আই), ১৭টি মহিলাদের একদিনের আন্তর্জাতিক (ডব্লিউওডিআই), ও ২১টি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা হবে।
অস্ট্রেলিয়ায় আফগানিস্তান
কোভিড-১৯ মহামারীর কারণে এই সফর ২০২০ সালের সেপ্টেম্বরে স্থগিত করা হয়েছিল। ২০২০ সালের ডিসেম্বরে আফগানিস্তান ক্রিকেট বোর্ড ম্যাচটির পুনঃনির্ধারণ করা হয়েছিল নভেম্বর ২০২১।
অস্ট্রেলিয়ায় নিউজিল্যান্ড
কোভিড ১৯ মহামারীর কারণে সফরটি ২০২০ সেপ্টেম্বরে স্থগিত করা হয়েছিল। ২০২১ সালের মে মাসে, ক্রিকেট অস্ট্রেলিয়া এই সফরটি পুনরায় করার জন্য পুনরায় সময়সীমা তৈরি করে ২০২২ জানুয়ারি এবং ফেব্রুয়ারি।
২০২১ ওমান ত্রি-দেশীয় সিরিজ
কোভিড-১৯ মহামারীর কারণে এই সফর ২০২১ সালের ফেব্রুয়ারিতে স্থগিত করা হয়েছিল। এটি ২০২১ সালের জুলাই মাসে পুনঃনির্ধারণ করা হয়েছিল, যাতে এটি স্থান পায় সেপ্টেম্বর ২০২১।
দ্য রেড পিরামিড
দ্য রেড পিরামিড হলো রিক রিঅর্ড্যানের লেখা ২০১০ সালে প্রকাশিত একটি ফ্যান্টাসি-অ্যাডভেঞ্চার উপন্যাস, যার মূল উপজীব্য মিশরীয় পুরাণ। কেইন ক্রনিকলস সিরিজের প্রথম বই এটি। উপন্যাসটি সর্বপ্রথম ২০১০ সালের ৪ঠা মে মার্কিন যুক্তরাষ্ট্রে প্রকাশিত হয়।
উপন্যাসের কাহিনী কেইন সহোদরদের ঘিরে আবর্তিত হয়। কার্টার কেইন ও সেডি কেইন হঠাৎ করেই আবিষ্কার করে বসে, তারা প্রাচীন মিশরের ফারাও ও জাদুকর পরিবারের বংশধর। ফলশ্রুতিতে তারা দেবতাদের ধারণ করা এবং জাদু করতে সক্ষম। অপ্রত্যাশিতভাবেই মিশরীয় দেবতা হোরাস এবং আইসিসকে তারা দেহে ধারণ করে ফেলে। ইতিমধ্যে তাদের বাবা দেবতা সেট দ্বারা গুম হয়। এরপর কেইন সহোদররা একটি অভিযানে জড়িয়ে যায়, যার মূল উদ্দেশ্য তাদের বাবাকে উদ্ধার করা, সেই সাথে পৃথিবীকে ধ্বংসের হাত থেকে বাঁচানো।
রেকটিফায়ার
রেকটিফায়ার হলো একটি বৈদ্যুতিক যন্ত্র যা পরিবর্তনশীল বিদ্যুৎ প্রবাহকে (যার দিক পর্যায়ক্রমিকভাবে পরিবর্তন হয়), একমুখী বিদ্যুৎ প্রবাহে রূপান্তরিত করে, যার দিক হলো একটি নির্দিষ্ট দিকে এবং এই প্রক্রিয়াকে বলে একমুখীকরন (রেকটিফিকেশন)। রেকটিফায়ারের অনেক ব্যবহার আছে যেমনঃ পাওয়ার সাপ্লাইয়ের উপাদান হিসেবে এবং রেডিও সংকেতের সনাক্তকরণ যন্ত্র হিসেবে। রেকটিফায়ার হতে পারে সলিড স্টেট ডায়োড, ভ্যাকুয়াম টিউব ডায়োড, মার্কারী আর্ক ভালভ এবং অন্যান্য উপাদান থেকে নির্মিত। যে যন্ত্র এর বিপরীত কার্য সম্পাদন করে (ডিসিকে এসিতে পরিবর্তিত করে) তাকে বলে বৈদ্যুতিক ইনভার্টার। যখন শুধুমাত্র একটি ডায়োড ব্যবহার করা হয় এসিকে রেকটিফাই করতে (তরঙ্গের ধনাত্নক বা ঋণাত্নক অংশকে বাধাগ্রস্ত করতে) তখন ডায়োড ও রেকটিফায়ারের মধ্যে ব্যবধান খুব সামান্য থাকে অর্থাৎ রেকটিফায়ার শব্দটা তখন বর্ণনা করে একটি ডায়োডকে যা এসিকে ডিসিতে রূপান্তর করতে ব্যবহৃত হয়। একটি ডায়োড ব্যবহার করার চেয়ে প্রায় সব রেকটিফায়ারই একটি নির্দিষ্ট সংখ্যক ডায়োডকে অন্তর্ভুক্ত করে এসি থেকে ডিসিকে রূপান্তর করতে আরো বেশি কর্মদক্ষতার সাথে। সিলিকন অর্ধপরিবাহী রেকটিফায়ারের উন্নতির আগে, ভ্যাকুয়াম টিউব ডায়োড এবং কপার(১) অক্সাইড বা সেলেনিয়াম রেকটিফায়ারের গাদা ব্যবহৃত হত।
প্রথম দিকের রেডিও গ্রাহক যন্ত্রে যাকে ক্রিস্টাল রেডিও বলা হত, ব্যবহৃত হত বিড়ালের গোঁফ নামের একটি যন্ত্র যাতে গ্যালেনার তৈরি একটি ক্রিস্টালে তার দিয়ে একটি বিন্দু সংযোগের রেকটিফায়ার বা বিড়ালের গোঁফের ডিটেকটর তৈরি হত। রেকটিফিকেশন মাঝে মাঝে ডিসি বিদ্যুৎ তৈরি করা ছাড়াও অন্য কাজ করে। উদাহরণ স্বরূপ, গ্যাসীয় তাপের ব্যবস্থায় আগুনের শিখার একমুখীকরণ ব্যবহৃত হয় আগুনের উপস্থিতি নির্ণয় করতে। আগুনের সরবরাহকারী যন্ত্রের বহিঃস্থ স্তরে দুইটি ধাতুর ইলেকট্রোড ব্যবহৃত হয় একটি বিদ্যুতের পথ তৈরি করতে এবং একটি প্রায়োগিক পরিবর্তনশীল বিভবের রেকটিফিকেশন সংগঠিত হয় প্লাজমাতে, যখন শুধু মাত্র আগুনের শিখা উপস্থিত থাকে এটা প্রস্তুত করতে।
অর্ধেক তরঙ্গএর রেকটিফিকেশন
অর্ধেক তরঙ্গ রেকটিফিকেশনে যখন এসি বিদ্যুত প্রবাহের ধনাত্নক বা ঋণাত্নক অংশ সঞ্চালিত হয়, তখন অন্য অর্ধেক অংশকে বাধাগ্রস্ত করা হয়। যদি এটাকে পাওয়ার(P) পরিবহনের কাজে ব্যবহার করা হয় তবে এটা খুবই অদক্ষ ব্যবস্থা হবে, কারণ ইনপুট তরঙ্গের শুধুমাত্র অর্ধেক অংশ আউটপুটে পৌছায়। অর্ধেক তরঙ্গের রেকটিফিকেশন পাওয়া যেতে পারে একটি একক ডায়োডের সাথে একটি একক দশার সরবরাহ লাইনে বা তিনটি ডায়োড একটি তিনদশার
500px|Half-wave rectifier
একটি অর্ধেক তরঙ্গ রেকটিফায়ারের আউটপুট ডিসি বিভব নির্ণয় করা যেতে পারে নিচের ২টি আদর্শ সমীকরণের মাধ্যমেঃ
পূর্ণ তরঙ্গের রেকটিফিকেশন
একটি পূর্ণ তরঙ্গের রেকটিফায়ার রূপান্তরিত করে পুরো ইনপুট তরঙ্গকে আউটপুটে এর একটি স্থির পোলারিটির (ধনাত্নক বা ঋণাত্নক) তরঙ্গে। পুরো তরঙ্গের রেকটিফায়ার উভয় পোলারিটির ইনপুট তরঙ্গকে রূপান্তরিত করে ডিসিতে যা আরো বেশি কার্যকর। যাইহোক, একটি বর্তনীতে নন সেন্টার ট্যাপড ট্রান্সফরমার থাকলে, একটির পরিবর্তে ৪টি ডায়োডের প্রয়োজন হয় অর্ধেক তরঙ্গের রেকটিফিকেশনের জন্য। ৪টি ডায়োড এমন ব্যবস্থাতে সাজানো হয় যাকে ডায়োড ব্রিজ বা ব্রিজ রেকটিফায়ার বলা হয়।
thumb|left|500px|গ্রায়েতজ ব্রিজ রেকটিফায়ারঃ একটি পূর্ণ তরঙ্গের রেকটিফায়ারে ৪টি ডায়োড ব্যবহৃত হয়
একটি একক দশার এসির জন্য, যদি ট্রান্সফরমার সেন্টার ট্যাপড থাকে, তখন ২টি ডায়োড পেছনে পেছনে ব্যবহৃত হয়ে(মানে অ্যানোডে অ্যানোড বা ক্যাথোডের সাথে ক্যাথাড) যা একটি পূর্ণ তরঙ্গের রেকটিফায়ার গঠন করে। দ্বিগুণের মতো তারের কুন্ডুলী দরকার হয় ট্রান্সফরমারের সেকেন্ডারী কুন্ডুলীতে একই আউটপুট বিভব পেতে ব্রিজ রেকটিফায়ারের মতো।
thumb|left|500px|পূর্ণ তরঙ্গের রেকটিফায়ার যাতে একটি ট্রান্সফরমার ও ২টি ডায়োড ব্যবহৃত হয়েছে
thumb|পূর্ণ তরঙ্গের রেকটিফায়ার সাথে ভ্যাকুয়াম টিউব যার আছে ২টি অ্যানোড
একটি সাধারণ ভ্যাকুয়াম টিউব রেকটিফায়ারে থাকে একটি ক্যাথোড এবং যমজ অ্যানোড একটি একক এনভেলপের ভেতরে; এই ভাবে ২টি ডায়োড দরকার হয় শুধু একটি ভ্যাকুয়াম টিউবে। ৫U৪ এবং ৫Y৩ হলো খুবই জনপ্রিয় উদাহরণ এই ধরনের ব্যবস্থার। thumb|right|200px| একটি তিন দশার ব্রিজ রেকটিফায়ার
তিন দশার ইলেকট্রিক পাওয়ারে, ছয়টি ডায়োড ব্যবহৃত হয়। সাধারণত থাকে ৩ জোড়া ডায়োড, যদিও প্রত্যেকটি জোড়া একই জাতের থাকে না যা ব্যবহৃত হয় পূর্ণ তরঙ্গের একক দশার রেকটিফায়ারে।জোড়াগুলোকে সিরিজে (অ্যানোড থেকে ক্যাথোড) রাখার পরিবর্তে এভাবে রাখা হয়।সাধারণত বাণিজ্যিকভাবে পাওয়া ডাবল ডায়োডে থাকে ৪টি প্রান্ত যাতে এর ব্যবহারকারীরা এদের একক দশার বিচ্ছিন্ন সরবরাহের উপযোগী করতে পারে অর্ধেক ব্রিজের জন্য বা তিন দশার জন্য।
thumb|right|130px|বিচ্ছিন্ন অবস্থায় অটোমোবাইল অল্টারনেটর, যেখানে ৬টি ডায়োডকে দেখা যাচ্ছে যাতে থাকে একটি পূর্ণ তরঙ্গের তিন দশার ব্রিজ রেকটিফায়ার
বেশির ভাগ যন্ত্র যা তৈরি করে পরিবর্তনশীল বিদ্যুৎ প্রবাহ (এসব যন্ত্রকে অল্টারনেটর বলে) প্রস্তুত থাকে তিন দশার এসি ব্যবস্থার জন্য।উদাহরণ স্বরূপ, একটি অটোমোবাইল অল্টারনেটরের ভেতরে থাকে ৬টি ডায়োড যাতে এটি পূর্ণ তরঙ্গের রেকটিফায়ার হিসেবে কাজ করতে পারে ব্যাটারীকে চার্জ করার জন্য।
গড় এবং একটি আদর্শ একক দশার পূর্ণ তরঙ্গের রেকটিফায়ারের রুট মিন স্কয়ার আউটপুট বিভব গণনা করা যেতে পারে নিমোক্ত উপায়ে:
যেখানেঃ
উচ্চ গতির রেকটিফায়ার
আইডাহো জাতীয় গবেষণাগারের গবেষকরা প্রস্তাব করেছেন উচ্চ গতির রেকটিফায়ারের ব্যাপারে যা থাকবে কুন্ডলীত ন্যানো এন্টেনার মাঝে এবং এটি ইনফ্রারেড ফ্রিকুয়েন্সির বিদ্যুৎকে রূপান্তরিত করবে এসি থেকে ডিসিতে ইনফ্রারেড ফ্রিকুয়েন্সির সীমা হবে ০.৩ থেকে ৪০০ টেরাহার্জ পর্যন্ত।
একক অনুবিশিষ্ট রেকটিফায়ার
একটি একক অণু বিশিষ্ট রেকটিফায়ার হলো একটি একক জৈব অণু যা কাজ করে রেকটিফায়ার হিসেবে। এই ধরনের টেকনোলজি এখনো পরীক্ষাধীন অবস্থাতে আছে।
ওয়াহিদুজ্জামান সরকার
ওয়াহিদুজ্জামান সরকার বাংলাদেশের গাইবান্ধা জেলার রাজনীতিবিদ ও গাইবান্ধা-১ আসনের সংসদ সদস্য।
জন্ম
ওয়াহিদুজ্জামান সরকার গাইবান্ধা জেলার সুন্দরগঞ্জ উপজেলায় জন্মগ্রহণ করেন।
রাজনৈতিক জীবন
ওয়াহিদুজ্জামান সরকার জুন ১৯৯৬ সালের সপ্তম জাতীয় সংসদ নির্বাচনে গাইবান্ধা-১ আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম ও ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হয়ে পরাজিত হয়েছিলেন।
বিলি ওয়াইল্ডার
বিলি ওয়াইল্ডার (ইংরেজি ভাষায়: Billy Wilder) (২২শে জুন, ১৯০৬ - ২৭শে মার্চ, ২০০২) অস্ট্রিয়ায় জন্মগ্রহণকারী ইহুদি মার্কিন সাংবাদিক, চিত্রনাট্যকার এবং একাডেমি পুরস্কার বিজয়ী চলচ্চিত্র পরিচালক ও প্রযোজক। প্রায় ৫০ থেকে ৬০ বছর তিনি চলচ্চিত্র জগতের সাথে যুক্ত ছিলেন। তাকে হলিউড স্বর্ণযুগের অন্যতম প্রভাবশালী ও কৃতী চলচ্চিত্র নির্মাতা হিসেবে অভিহিত করা হয়। ওয়াইল্ডারের অনেক ছবিই দর্শক ও সমালোচকদের কাছে বিপুল প্রশংসিত হয়েছে।
প্রারম্ভিক জীবন
সামুয়েল ভিল্ডার ১৯০৬ সালের ২২শে জুন সুচা বেস্কিদৎজকায় এক অস্ট্রিয় ইহুদি পরিবারে জন্মগ্রহণ করেন। তার পিতা মাক্স ভিল্ডার এবং মাতা ইউজেনিয়া (বিবাহপূর্ব ডিটলার)। তার মায়ের দেওয়া তার ডাকনাম ছিল "বিলি"। তার এক বড় ভাই ছিল, তার নাম উইলিয়াম লি ওয়াইল্ডার (১৯০৪-১৯৮২)। তিনিও একজন চিত্রনাট্যকার, চলচ্চিত্র প্রযোজক ও পরিচালক ছিলেন। তার পিতামাতার সুচা রেল স্টেশনে একটি কেকের দোকান ছিল। তারা বিলিকে তাদের এই পারবারিক ব্যবসায়ে যোগ দেওয়ার জন্য পীড়াপীড়ি করেন। ইতোমধ্যে তারা সপরিবারে ভিয়েনা চলে যায়। বিলি সেখানে একটি বিদ্যালয়ে পড়াশোনা করেন। পরবর্তী কালে ভিয়েনা বিশ্ববিদ্যালয়ে পড়াশোনার পরিবর্তে তিনি সাংবাদিকতা শুরু করেন। ১৯২৬ সালে জ্যাজ সঙ্গীতদলের প্রধান পল হোয়াইটম্যান ভিয়েনা সফরে যান। হোয়াইটম্যানের সঙ্গীতদলের ভক্ত ওয়াইল্ডার তার সাথে সাক্ষাৎ করেন এবং তার সাক্ষাৎকার নেন। হোয়াইটম্যান তরুণ ওয়াইল্ডারকে বেশ পছন্দ করেন এবং তাকে বার্লিনে এক সঙ্গীত সফরে নিয়ে যান। সেখানে ওয়াইল্ডার বিনোদন জগতের আরও অনেকের সাথে পরিচিত হন। লেখক হিসেবে সফলতা লাভের পূর্বে তিনি বার্লিনে ট্যাক্সি নৃত্যশিল্পী হিসেবেও কাজ করেছেন।
দুর্ধরা
দুর্ধরা (दुर्धरा) (মৃত্যু- খ্রিস্টপূর্ব ৩২০ ) মৌর্য্য সম্রাট চন্দ্রগুপ্ত মৌর্য্যের পত্নী ছিলেন। জৈন উৎস অনুসারে, তিনি দ্বিতীয় মৌর্য্য সম্রাট বিন্দুসারের মাতা ছিলেন।
সংক্ষিপ্ত জীবনী
মৌর্য্য সম্রাট চন্দ্রগুপ্ত মৌর্য্যের পত্নী দুর্ধরা কেষ্ণক নামক এক পুত্রসন্তানের জন্ম দেন, কিন্তু জন্মের তিন দিনের মধ্যেই তার মৃত্যু ঘটে। জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তার অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তার সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনেন। এই সন্তান পরবর্তীকালে বিন্দুসার নামে পরিচিত হন এবং দ্বিতীয় মৌর্য্য সম্রাট হিসেবে সিংহাসনে আরোহণ করেন।
আহমদ হিজাজি
আহমদ আল সাইদ আলি আল সাইদ হিজাজি (أحمد حجازي‎, Ahmed Hegazi; জন্ম: ২৫ জানুয়ারি ১৯৯১; আহমদ হিজাজি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং মিশর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
মিশরীয় ফুটবল ক্লাব ইসমাইলির যুব পর্যায়ের হয়ে খেলার মাধ্যমে হিজাজি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৯–১০ মৌসুমে, মিশরীয় ক্লাব ইসমাইলির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; ইসমাইলির হয়ে তিনি ২৮ ম্যাচে অংশগ্রহণ করেছেন। অতঃপর ২০১২–১৩ মৌসুমে তিনি প্রায় ১.৫ মিলিয়ন ইউরোর বিনিময়ে ইতালীয় ক্লাব ফিওরেন্তিনায় যোগদান করেছেন, যেখানে তিনি সকল প্রতিযোগিতায় ৪ ম্যাচে ৩টি গোল করেছেন। অতঃপর পেরুজায় ধারে ১ মৌসুম অতিবাহিত করার পর আল আহলির সাথে চুক্তি স্বাক্ষর করেছেন, আল আহলির হয়ে তিনি টানা দুই মৌসুমে লিগ শিরোপা জয়লাভ করেছেন। পরবর্তীকালে, তিনি ওয়েস্ট ব্রমউইচ অ্যালবিয়নের হয়ে খেলেছেন। ২০২১–২২ মৌসুমে, তিনি ওয়েস্ট ব্রমউইচ অ্যালবিয়ন হতে সৌদি ক্লাব আল ইত্তিহাদে যোগদান করেছেন।
২০০৯ সালে, হিজাজি মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় ২ বছর যাবত মিশরের বয়সভিত্তিক দলের হয়ে খেলার পর, তিনি ২০১১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৬২ ম্যাচে ২টি গোল করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ২টি আফ্রিকা কাপ অব নেশন্সে (২০১৭ এবং ২০১৯) অংশগ্রহণ করেছেন, যার মধ্যে ২০১৭ সালে এক্তোর কুপেরের অধীনে আফ্রিকা কাপ অব নেশন্সে রানার-আপ হয়েছে।
ব্যক্তিগতভাবে, হিজাজি বেশ কিছু পুরস্কার জয়লাভ করেছেন, যার মধ্যে ২০১৭ সালে আফ্রিকা কাপ অব নেশন্সের টুর্নামেন্ট সেরা দলে অন্তর্ভুক্তি অন্যতম। দলগতভাবে, হিজাজি এপর্যন্ত ৩টি শিরোপা জয়লাভ করেছেন, যার সবগুলো আল আহলির হয়ে জয়লাভ করেছেন।
প্রারম্ভিক জীবন
আহমদ আল সাইদ আলি আল সাইদ হিজাজি ১৯৯১ সালের ২৫শে জানুয়ারি তারিখে মিশরের ইসমাইলিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হিজাজি মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০০৯ সালের ৩১শে মার্চ তারিখে তিনি দক্ষিণ কোরিয়া অনূর্ধ্ব-২০ দলের বিরুদ্ধে ম্যাচে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মিশর অনূর্ধ্ব-২০ দলের হয়ে তিনি ২০০৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ২ ম্যাচে অংশগ্রহণ করেছিলেন। দুই বছর পর, তিনি একই দলের হয়ে ২০১১ আফ্রিকা অনূর্ধ্ব-২০ কাপ অব নেশন্সে অংশগ্রহণ করেছিলেন, উক্ত প্রতিযোগিতার ফাইনালে তার দল মালি অনূর্ধ্ব-২০ দলকে ১–০ গোলের ব্যবধানে পরাজিত করে উক্ত প্রতিযোগিতায় তৃতীয় স্থান অধিকার করতে সক্ষম হয়েছিল। হিজাজি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন; যেখানে তিনি মিশরের অধিনায়কের দায়িত্ব পালন করবেন। তিনি ২০০৯ সালের ১৬ই এপ্রিল তারিখে অনুষ্ঠিত প্রীতি ম্যাচে স্পেন অনূর্ধ্ব-২০ দলের বিরুদ্ধে মিশরের বয়সভিত্তিক দলের হয়ে প্রথমবারের মতো গোল করেছেন।
২০১১ সালের ৩রা সেপ্টেম্বর তারিখে, মাত্র ২০ বছর ৭ মাস ৯ দিন বয়সে, ডান পায়ে ফুটবল খেলায় পারদর্শী হিজাজি সিয়েরা লিওনের বিরুদ্ধে অনুষ্ঠিত ২০১২ আফ্রিকা কাপ অব নেশন্সের বাছাইপর্বের গ্রুপ জি-এর ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে মিশর ২–১ গোলের ব্যবধানে পরাজিত হয়েছিল। মিশরের হয়ে অভিষেকের বছরে হিজাজি সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৯ মাস ২ দিন পর, মিশরের জার্সি গায়ে প্রথম গোলটি করেন; ২০১৩ সালের ৫ই জুন তারিখে, বতসোয়ানার বিরুদ্ধে ম্যাচে মিশরের হয়ে সমতাসূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।   ২০১৫ সালের ১৪ই নভেম্বর তারিখে, তিনি চাদের বিরুদ্ধে ২০১৮ ফিফা বিশ্বকাপ বাছাইপর্বে মিশরের হয়ে প্রথমবারের মতো অধিনায়কের দায়িত্ব পালন করেন, ম্যাচটি মিশর ১–০ গোলের ব্যবধানে জয়লাভ করেছিল।
হিজাজি রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি উরুগুয়ের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   উক্ত বিশ্বকাপে তিনি ৩ ম্যাচে অংশগ্রহণ করেছেন। ২০১৮ সালের ১৬ই অক্টোবর তারিখে সোয়াজিল্যান্ডের মানজিনির মায়ুসো স্পোর্টস সেন্টারে অনুষ্ঠিত সোয়াজিল্যান্ডের বিরুদ্ধে ম্যাচে অংশগ্রহণ করার মাধ্যমে তিনি মিশরের জার্সি গায়ে তার ৫০তম ম্যাচ খেলেছেন, ম্যাচটি মিশর ২–০ গোলের ব্যবধানে জয়লাভ করেছিল, যেখানে তিনি ১টি গোল করেছেন।
আন্তর্জাতিক
220px|থাম্ব|ডান|মিশরের হয়ে খেলছেন হিজাজি
শাহবাজ খান বুগতি
নওয়াব স্যার শাহবাজ খান বুগতি ( سر شھباز خان بگٽي   ) (১৮৯৭-১৯৮৯)  বেলুচিস্তানের বুগতিদের একজন বিশিষ্ট উপজাতি প্রধান ছিলেন।
অ্যান্ড্রু ভিটারবি
অ্যান্ড্রু জেমস ভিটারবি একজন মার্কিন তড়িৎ প্রকৌশলী ও ব্যবসায়ী এবং কোয়ালকম এর সহ-প্রতিষ্ঠাতা। তিনি ভিটারবি অ্যালগরিদম এর উদ্ভাবক। তিনি ইউনিভার্সিটি অব সাউদার্ন ক্যালিফোর্নিয়ার ভিটারবি স্কুল অব ইঞ্জিনিয়ারিং এর তড়িৎ প্রকৌশল এর চেয়ারম্যান। তার ৫২ মিলিয়ন ডলার অনুদান এর প্রেক্ষিতে ২০০৪ সালে তার নামে এই অনুষদের নাম রাখা হয় ভিটারবি স্কুল অব ইঞ্জিনিয়ারিং।
শাহবাজ খান বুগতি
তিনি নভেম্বর ১৯০১ সালে ভারতীয় সাম্রাজ্যের অর্ডার (KCIE) এর নাইট কমান্ডার হিসেবে নাইট ' জন্য যুদ্ধ ব্রিটিশ ঔপনিবেশিক সরকার এর ভারত এবং ব্রিটিশ সাম্রাজ্য র বিরুদ্ধে জুদ্ধ করেন ।  এছাড়াও স্যার শাহবাজ বেলুচিস্তানে অনেক জমি  উপহার পেয়েছিলেন। টাইগার্স অফ বেলুচিস্তান বইতেও তাঁর উল্লেখ রয়েছে।
অ্যান্ড্রু ভিটারবি
জন্ম ও শিক্ষাজীবন
ভিটারবি ম্যাসাচুসেট্‌স ইনস্টিটিউট অফ টেকনোলজি থেকে ১৯৫৭ সালে তড়িৎ প্রকৌশলে বিএস এবং এমএস ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে ১৯৬৩ সালে পিএইচডি ডিগ্রি অর্জন করেন।
শাহবাজ খান বুগতি
পরিবার
তিনি নবাব মেহরাব খান বুগতি এবং নবাবজাদা সরদার সোহরাব খান বুগতির বাবা ছিলেন। তিনি নবাবজাদা আবদুল রহমান বুগতি, নবাব আকবর খান বুগতি, নবাবজাদা আহমদ নওয়াজ বুগতি, নবাবজাদী হায়াত বুগতি, নবাবজাদী সরদার বিবি বুগতি, নবাবজাদী মুনাওয়ার বুগতি, নবাবজাদী নূরজাহান বুগতি ও সরদার গোলাম মোস্তফা খান বুগতির দাদা ছিলেন। তাঁর ৫৬ জন নাতি-নাতনি ছিল।
ভারতের উপপ্রধানমন্ত্রী
ভারতের উপপ্রধানমন্ত্রী (আইএএসটি:Bhārat kē Uppradhānamantrī) হলেন ভারত প্রজাতন্ত্র সরকারের উপ-প্রধান এবং ইউনিয়ন পরিষদের দ্বিতীয় সর্বোচ্চ পদমর্যাদার সদস্য। একজন উপ-প্রধানমন্ত্রী সাধারণত একটি মন্ত্রিসভা কার্যভার এর পাশাপাশি স্বরাষ্ট্রমন্ত্রী, প্রতিরক্ষা মন্ত্রী বা অর্থমন্ত্রীর দায়িত্ব পালন করেন। সংসদীয় সরকার পদ্ধতিতে প্রধানমন্ত্রীকে মন্ত্রিসভায় "সমানদের মধ্যে প্রথম" হিসাবে গণ্য করা হয়; উপ-প্রধানমন্ত্রীর অবস্থানটি একটি জোট সরকারের মধ্যে বা জাতীয় জরুরি অবস্থার সময়ে রাজনৈতিক স্থায়িত্ব এবং শক্তি আনতে ব্যবহৃত হয়, যখন একটি যথাযথ কমান্ডের প্রয়োজন হয়।
পদটি অনিয়মিতভাবে তৈরী করা হয়েছে, প্রতিষ্ঠার পর থেকে ৭৩ বছরের মধ্যে ১১ বছরেরও বেশি সময় ধরে এটি বহাল করা হয়েছিল। ভারতের প্রথম উপ-প্রধানমন্ত্রী ছিলেন বল্লভভাই প্যাটেল, যিনি জওহরলাল নেহেরুর মন্ত্রিসভায় স্বরাষ্ট্রমন্ত্রীও ছিলেন। সপ্তম এবং শেষ উপ-প্রধানমন্ত্রী ছিলেন এল কে আদভানি, তিনি ২০০২ থেকে ২০০৪ সাল পর্যন্ত বাজপেয়ীর সরকারে স্বরাষ্ট্রমন্ত্রী হওয়ার পাশাপাশি এই ভূমিকা পালন করেছিলেন। বর্তমান ভারত সরকারের কোনো উপ-প্রধানমন্ত্রী নেই।
ইতিহাস
এল কে আদভানি ২০০২ থেকে ২০০৪ সাল পর্যন্ত অটল বিহারী বাজপেয়ীর মন্ত্রিসভায় সপ্তম উপ-প্রধানমন্ত্রী হিসাবে কাজ করেছিলেন। পদটি ২০০৪ সাল থেকে শূন্য রয়েছে।
এন এন মুখার্জি
এন এন মুখার্জি (১ ফেব্রুয়ারি ১৯১০ - ১৪ এপ্রিল ১৯৯৬) ভারতীয় বাঙালি হকি খেলোয়াড়। তিনি ১৯৪৮ সালের গ্রীষ্মকালীন লন্ডন অলিম্পিকের ভারতীয় হকি দলের হেড কোচ ছিলেন। এছাড়াও ১৯৫২ ও ১৯৬৪ অলিম্পিকেও কোচ ছিলেন। তিনি বাংলার হয়ে খেললেও পরবর্তীতে উত্তর প্রদেশের হয়ে খেলেছেন। ১৯৯৬ সালে লখনৌতে মারা যান।
খেলোয়াড় জীবন
ভারতীয় হকির জগতে তিনি হাবুলদা নামেই পরিচিত। ধুতি পরে খালি পায়ে ফিল্ড হকিতে তার গতি তাকে বিশেষ করে পরিচিতি দিয়েছে। তিনি ১৯২৪ সালে আমস্টারডাম অলিম্পিকে ফরোয়ার্ড পজিশনে ব্রিটিশ ভারতের হয়ে খেলেছিলেন। এছাড়াও তিনি বেঙ্গল ইয়ংম্যান এসোসিয়েশনের (BYA) এর হয়ে খেলেছেন ও অধিনায়কত্ব করেছেন।
প্রশিক্ষক জীবন
খেলোয়াড় জীবনের পর তিনি ভারতীয় হকি দলের প্রশিক্ষকের দায়িত্ব নেন। ১৯৪৭ সালের লন্ডন অলিম্পিকের দল নির্বাচক মন্ডলীর অন্যতম নির্বাচক ছিলেন। তার প্রশিক্ষণে ভারতীয় দল ১৯৪৮, ১৯৫২, ১৯৬৪ সালে অলিম্পিক প্রতিযোগিতায় প্রথম স্থান অধিকার করে স্বর্ণ পদক লাভ করে। লন্ডন অলিম্পিকের সময় তিনি লং হিট এন্ড রান স্ট্রাটেজি নিয়েছিলেন। এই স্ট্রাটেজি আধুনিক হকি জগতেও খুব জনপ্রিয় স্ট্রাটেজি।
জম্মু ও কাশ্মীর পুলিশ
জম্মু ও কাশ্মীর পুলিশ বা জে.কে.পি ১৮৭৩ সালে প্রতিষ্ঠিত হয় এবং এটি একটি আইন প্রয়োগকারী সংস্থা যা ভারতের জম্মু ও কাশ্মীরের মধ্যে আইনশৃঙ্খলা রক্ষা ও তদন্ত পরিচালনার প্রাথমিক দায়িত্ব পালন করে থাকে। বিভাগটি ৮৫,৮০৬ বর্গমাইল (২২২,২৬২ বর্গকিলোমিটার) এলাকাজুড়ে দায়িত্ব পালন এবং 2011 এর আদমশুমারি অনুযায়ী ১২,৫৪৮,৯২৬ জনগণকে সেবা প্রদান করে। কেন্দ্রশাসিত অঞ্চলটিকে পাকিস্তানের আক্রমণ থেকে সুরক্ষিত রাখতে জে.কে.পি ভারতীয় সেনাবাহিনী, কেন্দ্রীয় রিজার্ভ পুলিশ বাহিনী এবং ভারতের অন্যান্য আধাসামরিক বাহিনীর সাথে সম্মিলিতভাবে কাজ করে।  জে.কে পুলিশ বাহিনী বিভিন্ন সময়ে পাকিস্তান থেকে আগত সন্ত্রাসীদের গ্রেপ্তার করার মাধ্যমে ভারতের অন্যান্য রাজ্যে হামলা ঠেকিয়েছে।
ইতিহাস
১৮৭৩ সালে প্রথমবারের মতো কোতোয়াল হিসেবে পরিচিত একজন পুলিশ কর্মকর্তা এবং শ্রীনগর শহরের অধীনে ১৪ জন থানাদারকে  নিয়ে জম্মু ও কাশ্মীর পুলিশ বাহিনী আত্মপ্রকাশ করে। এই পুলিশ বাহিনী চৌকিদার এবং হরকরাদের  সহায়তায় অপরাধ নিয়ন্ত্রণ এবং আইন শৃঙ্খলা পরিস্থিতি দেখাশোনা করত। এদেরকে জনগণ স্বেচ্ছায় তাদের বার্ষিক ফলন (উৎপাদিত কৃষিজাত দ্রব্য) থেকে পারিশ্রমিক প্রদান করত।
১৯১৩ সালে রাজ্যটি একজন ইম্পেরিয়াল পুলিশ (আইপি) প্রতিনিধির সেবা গ্রহণের জন্য আবেদন করে এবং ১৯১৩ সালের জুন মাসে প্রথম পুলিশ মহাপরিদর্শক হিসেবে মিঃ ব্রডওয়েকে নিযুক্ত করে। তিনি ১৯১৭ সাল পর্যন্ত পুলিশ প্রধান হিসাবে দায়িত্ব পালন করেন এবং অন্যান্য আইপি কর্মকর্তারা তাঁর অধীনে কাজ করতেন।
এন এন মুখার্জি
কর্মজীবন
হকি ছাড়াও ক্রিকেটের প্রতি তার ভালোবাসা ছিল। পাকিস্তানের সাথে একটি ক্রিকেট ম্যাচও তিনি আয়োজন করেছিলেন।
বই
"কীভাবে হকি খেলতে হয়" (How to play hocky) নামে একটি বই লিখেছেন।
জম্মু ও কাশ্মীর পুলিশ
ইতিহাস
এরপর থেকেই জম্মু ও কাশ্মীরের পুলিশ বেশ কয়েকবার পুনর্গঠিত হয়েছে। ১৯৮৮-৯০ সালে জম্মু ও কাশ্মীর- এ পুলিশের কর্মচারীর সংখ্যা ছিল ১০৪০, যা ১৯০৩ সালে ১৫৭০ এ উন্নীত করা হয় এবং চল্লিশ বছর পরে, ১৯৪৩-৪৪ সালে জম্মু ও কাশ্মীর পুলিশের সদস্য সংখ্যা বেড়ে দাঁড়ায় ৩১৭৯ জনে এবং বর্তমানে এর সদস্যসংখ্যা ৮৩০০০ ছাড়িয়েছে।
সাংগঠনিক কাঠামো
alt=|বাম|থাম্ব| গার্ড অফ অনারকে স্যালুট জানাচ্ছেন কেন্দ্রীয় স্বরাষ্ট্রমন্ত্রী রাজনাথ সিং। জম্মু ও কাশ্মীর পুলিশ, জম্মু ও কাশ্মীর রাজ্য সরকারের স্বরাষ্ট্র মন্ত্রণালয়ের সরাসরি নিয়ন্ত্রণে রয়েছে। জম্মু ও কাশ্মীর পুলিশকে নেতৃত্ব দেন পুলিশ মহাপরিচালক (ডিজিপি) যিনি মূলত একজন সিনিয়র আইপিএস অফিসার।
এন এন মুখার্জি
সম্মাননা
বিখ্যাত হকি খেলোয়াড় ধ্যানচাঁদ তার আত্মজীবনী গোল বইতে হাবুলদার প্রতি শ্রদ্ধা জ্ঞাপন করে বলেছেন তিনি তার খেলার অনেকটা হাবুলদার খেলা থেকে শিখেছেন।
২০১৮ সালের ১৫ই আগস্ট মুক্তি প্রাপ্ত বলিউডের গোল্ড সিনেমাটি হাবুলদাকে কেন্দ্র করে চিত্রায়িত করা হয়েছে। সেখানে অভিনেতা অক্ষয় কুমার হাবুলদা চরিত্রে অভিনয় করেন।
জম্মু ও কাশ্মীর পুলিশ
পরিচালনা পরিষদ
কর্মকর্তাবৃন্দ
উপ-পরিচালক
কুলেখানি নদী
কুলেখানি মধ্য নেপালের একটি নদী। গড় মাসিক প্রবাহ শীতকালে ১.১৩ ঘন-মিটার-প্রতি-সেকেন্ডে থেকে মৌসুমকালে ১০.২৩ ঘন-মিটার-প্রতি-সেকেন্ডে পরিবর্তিত হয়। কুলেখানি গ্রামের কাছে নদীর উপর নির্মিত কুলেখানি বাঁধ একটি ২২ হেক্টর হ্রদ গঠন করে যার নাম ইন্দ্রসরোয়ার, এর জলরাশি সংগ্রহের পরিমান প্রায় ১২৬ বর্গ কিলোমিটার। বাঁধটি একটি জলাধারকে আবদ্ধ করে যা কুলেখানি ১ এবং এর এই পানি জলবিদ্যুৎ প্রকল্প- কুলেখানি ২ এবং ৩ কে সক্রিয় রাখে।
জামিল আহমেদ খান
জামিল আহমেদ খান নভেম্বর ২০১০ থেকে জুন ২০১৩ পর্যন্ত সংযুক্ত আরব আমিরাতে পাকিস্তানের রাষ্ট্রদূত ছিলেন । এর আগে, তিনি এপ্রিল ২০০৯ থেকে নভেম্বর ২০১০ পর্যন্ত লিবিয়ায় পাকিস্তানের রাষ্ট্রদূত ছিলেন। পাকিস্তান সেনাবাহিনীর একজন প্রাক্তন অধিনায়ক, খান লাহোরের সরকারী কলেজ বিশ্ববিদ্যালয় থেকে অর্থনীতি ও রাষ্ট্রবিজ্ঞানে স্নাতকোত্তর; পাঞ্জাব বিশ্ববিদ্যালয়, লাহোর থেকে ইতিহাসে স্নাতকোত্তর; ইনস্টিটিউট ইন্টারন্যাশনাল ডি'এডমিনিস্ট্রেশন পাবলিক, প্যারিস থেকে কূটনীতিতে স্নাতকোত্তর ডিপ্লোমা; এবং লন্ডন বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতক সম্পূর্ণ করেছেন।  কূটনীতিক হিসাবে তিনি জাতিসংঘে এবং পূর্ব তিমুর, ইয়েমেন, সোমালিয়া এবং বোতসোয়ানে দেশ প্রধান হিসাবেও দায়িত্ব পালন করেছেন।
বিজয় ভারদ্বাজ
রাঘবেন্দ্ররাও বিজয় ভারদ্বাজ (ರಾಘವೇಂದ್ರರಾವ್ ವಿಜಯ್ ಭಾರದ್ವಾಜ್; জন্ম: ১৫ আগস্ট, ১৯৭৫) পশ্চিমবঙ্গের কলকাতা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার, কোচ ও ধারাভাষ্যকার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে কর্ণাটক দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে কার্যকর ব্যাটিং করতেন আর বিজয় নামে পরিচিত বিজয় ভারদ্বাজ।
প্রথম-শ্রেণীর ক্রিকেট
১৯৯৪-৯৫ মৌসুম থেকে ২০০৫ সাল পর্যন্ত বিজয় ভারদ্বাজের প্রথম-শ্রেণীর খেলোয়াড়ী জীবন চলমান ছিল। ১৯৯৪-৯৫ মৌসুমে বেঙ্গালুরুতে অনুষ্ঠিত খেলায় অন্ধ্রের বিপক্ষে রঞ্জী ট্রফিতে অভিষেক হয়। ১৯৯৬-৯৭ মৌসুমে একই মাঠে অনুষ্ঠিত ইরানি ট্রফিতে বাদ-বাকী ভারত দলের বিপক্ষে প্রথম খেলেন।
১৯৯০-এর দশকে কর্ণাটক দল তিনবার রঞ্জী ট্রফির শিরোপা জয় করে। ঐ তিনটি আসরেই কর্ণাটক দলের অন্যতম সদস্য ছিলেন ও দলের প্রধান চালিকাশক্তিতে পরিণত হন। নব্বুইয়ের দশকে ভারত দলে সাতজন খেলোয়াড়ের একজন ছিলেন। ২০০০ থেকে ২০০২ সাল পর্যন্ত কর্ণাটককে নেতৃত্ব দিয়েছিলেন।
১৯৯৪ সালে কর্ণাটকের সদস্যরূপে রঞ্জী ট্রফিতে বিজয় ভারদ্বাজের অভিষেক ঘটে। ২০০৬ সাল পর্যন্ত চলমান প্রথম-শ্রেণীর খেলোয়াড়ী জীবনে ৯৬ খেলায় অংশ নেন। এ পর্যায়ে ৫৫৫৩ রানসহ ৫৯ উইকেট লাভ করেছিলেন তিনি। ২০০০ সালে শচীন তেন্ডুলকরের অধিনায়কত্বে অস্ট্রেলিয়া সফর করেন। এ সফরেই তিনি পিঠের ব্যথায় আক্রান্ত হন ও তা পরবর্তীতে তার খেলোয়াড়ী জীবনে বিরূপ প্রভাব ফেলে। আঘাত থেকে উত্তরণ ঘটলেও তিনি আর তার স্বাভাবিক ছন্দ খুঁজে পাননি। তাসত্ত্বেও, ১৯৯৮-৯৯ মৌসুমের ঘরোয়া ক্রিকেটে ১৪৬৩ রান ও ২১টি উইকেট লাভ করে দলকে রঞ্জী ট্রফির চূড়ান্ত খেলায় নিয়ে যান। মধ্যপ্রদেশকে পরাজিত করে তার দল শিরোপা জয় করে। এ পর্যায়ে তাকে ভারতীয় ক্রিকেটের বিশাল সম্ভাবনা হিসেবে দেখা হয়। পরিচ্ছন্ন মাঝারিসারির ব্যাটসম্যান হিসেবে অফ স্পিন বোলিংয়েও দক্ষতার সাক্ষর রাখেন। এছাড়াও, ১৯৯৭-৯৮ ও ১৯৯৫-৯৬ মৌসুমে শিরোপার কাছাকাছি ছিল তার দল। ২০০৪-০৫ মৌসুমে কর্ণাটকের পক্ষে সর্বশেষ খেলেন তিনি। কর্ণাটক দল নির্বাচকমণ্ডলী কর্তৃক উপেক্ষিত হলে ২০০৫ সালের রঞ্জী ট্রফির প্লেট লীগে ঝাড়খণ্ডের সদস্যরূপে খেলেছিলেন তিনি।
আন্তর্জাতিক ক্রিকেট
ঘরোয়া মৌসুমের ভারতীয় ক্রিকেটে সহস্রাধিক রান সংগ্রহের স্বীকৃতিস্বরূপ ১৯৯৯-২০০০ মৌসুমে ভারতীয় দলে প্রথমবারের মতো আমন্ত্রিত হন বিজয় ভরদ্বাজ। ১৯৯৯-২০০০ মৌসুমে কেনিয়া গমন করেন। কেনিয়ায় নাইরোবিতে অনুষ্ঠিত এলজি কাপ একদিনের ক্রিকেট সিরিজে অংশ নেন। একদিনের ঐ প্রতিযোগিতায় বোলিং করে সকলকে তাক লাগিয়ে দেন। ১২.২০ গড়ে ১০ উইকেট পান ও প্রতিযোগিতার সবগুলো খেলায় নিচেরসারিতে ব্যাটিংয়ে নেমে অপরাজিত থাকা অবস্থায় ৮৯ রান সংগ্রহ করে গুরুত্বপূর্ণ ভূমিকা রাখেন। দক্ষিণ আফ্রিকার বিপক্ষে ওডিআইয়ে অভিষেক ঘটে ও চূড়ান্ত খেলায় ম্যান অব দ্য সিরিজের পুরস্কার লাভ করেন। তবে, ঐ খেলায় তার দল পরাজয়বরণ করেছিল।
অবসর
ঘরোয়া ক্রিকেটে দূর্দান্ত খেলার স্বীকৃতিস্বরূপ দল নির্বাচকমণ্ডলীর দৃষ্টি আকর্ষণে সক্ষম হন। কিন্তু, ২০০৩ সালে ভারত এ-দলের সদস্যরূপে ইংল্যান্ড সফরের পর আর কোন আন্তর্জাতিক খেলায় অংশগ্রহণের সুযোগ পাননি তিনি। ২০০২ সালে গুয়াহাটিতে সফরকারী জিম্বাবুয়ে দলের বিপক্ষে সর্বশেষ ওডিআইয়ে অংশগ্রহণ করেন।